Държавен вестник, бр. 50, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  50
Принудителни административни мерки
Чл. 46. (1) За предотвратяване и преуста­
новяване на нарушения на разпоредбите на 
този закон и на актовете по прилагането му, 
както и на деяния, с които се заобикалят 
техните изисквания, за предотвратяване и 
отстраняване на вредните последици от тях, 
за представяне на неверни и заблуждаващи 
данни, Управителният съвет на Българската 
народна банка по предложение на подуправи­
теля, ръководещ управление „Банково“, може 
да прилага една или повече от следните при­
нудителни административни мерки с оглед на 
характера и тежестта на нарушението на лице, 
обслужващо кредити, външните изпълнители, 
купувач на кредити и определените техни 
представители по чл. 38, когато е приложимо:
1. да дава задължителни предписания за 
предприемане на конкретни мерки в опреде­
лен от него срок;
2. да спре използването и разпростране­
нието на документи, които не отговарят на 
изискванията на този закон и актовете по 
прилагането му;
3. да назначи за сметка на лицето, обслуж­
ващо кредити:
а) регистриран одитор;
б) външен независим експерт за извърш­
ването на оценка на управляваните вземания 
по необслужвани кредити;
в) външен независим експерт за извършва­
не на оценка за спазване на изискванията по 
чл. 8, ал. 11 от лицето, обслужващо кредити, 
или на отделни негови функции;
4. да разпореди писмено освобождаването 
на член на управителния или контролния 
орган или на едно или повече лица, оправомо­
щени да управляват и представляват лицето, 
обслужващо кредити;
5. да дава задължителни предписания за 
необходими промени в правилата и проце­
дурите по чл. 8, ал. 11, т. 1 – 8, освен когато 
промените се отнасят до защитата на правата 
на потребителите;
6. да забрани сключването на нови догово­
ри за обслужване на вземания за определен 
период;
7. да свика общото събрание на акционерите 
или да насрочи заседание на управителния и 
надзорния съвет (съвета на директорите) на 
лице, обслужващо кредити, за вземане на 
решение за мерките, които трябва да бъдат 
предприети;
8. да забрани временно изплащането на 
дивиденти на лице, обслужващо кредити;
9. да спре изпълнението на решение или 
нареждане на управителните органи на ли­
цето, обслужващо кредити, което се отнася 
до дейностите по обслужване на вземания, 
ако с него се нарушават изискванията на този 
закон и актовете по прилагането му;
10. да наложи временна забрана за изпъл­
нение на функциите на член на управителния 
или контролния орган или на друго лице, 
оправомощено да управлява и/или да пред­
ставлява лицето, обслужващо кредити;
11. да задължи лицето, обслужващо креди­
ти, да ограничи своите оперативни разходи, 
включително като процент от общите нетни 
приходи, когато са нарушени изискванията на 
чл. 8, ал. 6 или съществува непосредствена 
опасност от нарушаването им;
12. да задължи лицето, обслужващо кре­
дити, да прекрати договорните си отноше­
ния с купувач на кредити по чл. 36, ако те 
не отговарят на предвидените в този закон 
изисквания или не изпълняват задълженията, 
възложени им с този закон или с актовете по 
прилагането му;
13. да забрани или ограничи дейността на 
лицето, обслужващо кредити в друга държава;
14. да ограничи дейността на лицето, 
обслужващо кредити, като му забрани да 
извършва определени сделки, дейности 
и/или операции;
15. да отнеме лиценз на лице, обслужва­
що кредити, за извършване на дейност по 
обслужване на вземания.
(2) Комисията за защита на потребителите 
може да прилага предвидените администра­
тивни мерки по ал. 1, т. 14 спрямо лицата, 
обслужващи кредити, и мерките по ал. 1, т. 1, 
2 и 5 спрямо лицата, обслужващи кредити, 
външните изпълнители, купувачите на кредити 
и определените техни представители по чл. 38, 
когато е приложимо, за предотвратяване и 
преустановяване на нарушения на този закон 
и на актовете по прилагането му, относно за­
щитата на потребителите, както и на деяния, 
с които се заобикалят законовите изисквания, 
за предотвратяване и отстраняване на вред­
ните последици от тях и за представяне на 
неверни и заблуждаващи данни.
(3) Българската народна банка и Коми­
сията за защита на потребителите могат да 
информират обществеността за приложени 
мерки по ал. 1 и 2 или за дейност, която заст­
рашава интересите на кредитополучателите 
и купувачите на кредити.
(4) Мерките по ал. 1 се прилагат спрямо 
лицата, обслужващи кредити, техните служи­
тели, лицата на ръководна длъжност в лицето, 
обслужващо кредити, или лица, упълномо­
щени да сключват договори с купувачи на 
кредити или външни изпълнители. Мерките 
по ал. 1, т. 1 могат да се прилагат и относно 
лица, които осъществяват дейност без лиценз, 
който се изисква по този закон. 
(5) С акта, с който се налага принудителна 
административна мярка, се определя подхо­
дящ срок за изпълнението є. Принудителните 
административни мерки се прилагат до от­
страняване на нарушенията.